**JEGYZŐKÖNYV**

**Készült**: Kaposfő Község Önkormányzat Képviselő-testületének 2019. május 2. napján 1700 órakor a kaposfői polgármesteri hivatal tanácstermében megtartott soros üléséről.

**Jelen vannak**:

Sztányi Tibor polgármester

Kardos László alpolgármester

Benedek László képviselő

Matesz Péter képviselő

Varga Tibor képviselő

**Igazoltan távol vannak:** Vörhendi Gyuláné és Pitz Sándor képviselő

**Tanácskozási joggal jelen van:**

Törzsök Gabriella jegyző

dr. Kontra Krisztián aljegyző

Angyalné Gömbös Katalin gazdálkodási ügyintéző

Ivusza Józsefné pénzügyi ügykezelő

**Sztányi Tibor polgármester**

Köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 5 fő jelen van. Az ülést megnyitja.

Javasolja az napirendi pontok elfogadását. A meghívóban szerepeltetett napirendekhez képest javaslom felvenni a projektekkel kapcsolatos tájékoztatás és az egyebek pontokat.

**Javasolt napirend:**

1.) Törvényességi felhívás a településkép védelmi rendelet megalkotásának elmulasztása

miatt.

Előadó: Sztányi Tibor polgármester, Törzsök Gabriella jegyző

2.) KEHOP ivóvízminőség – javító projekt konzorciumi megállapodás módosítása.

Előadó: Sztányi Tibor polgármester

3.) Szavazatszámláló bizottsági tagok megválasztása.

Előadó: dr. Kontra Krisztián aljegyző

4.) Belső ellenőrzési jelentés 2019.

Előadó: Sztányi Tibor polgármester, Törzsök Gabriella jegyző

5.) Nyugdíjas klub támogatási kérelme.

Előadó: Sztányi Tibor polgármester, Törzsök Gabriella jegyző

6.) A téli rezsicsökkentés támogatás felhasználása. (szerződéstervezetek, a felhasználás szabályai)

Előadó: Sztányi Tibor polgármester, dr. Kontra Krisztián aljegyző

7.) A Kaposfői Környezetvédelmi, Ifjúsági, Sport és Kulturális Egyesület kérelme.

Előadó: Kardos László alpolgármester

8.) Közfoglalkoztatási programokhoz kapcsolódó gépbeszerzés ajánlatok.

Előadó: Sztányi Tibor polgármester

9.) Elektromos gépkocsi beszerzés ajánlatok ismertetése.

Előadó: Sztányi Tibor polgármester

10.) A kultúrháznál lévő veszélyes fák kivágására érkezett ajánlat ismertetése.

Előadó: Sztányi Tibor polgármester

11.) A sportpálya mellett kivágott fákra érkezett ajánlat ismertetése.

Előadó: Sztányi Tibor polgármester

12.) Kaposfői Szociális Szövetkezet tartozása az önkormányzat felé.

Előadó: Sztányi Tibor polgármester, Törzsök Gabriella jegyző

13.) A projektekkel kapcsolatos tájékoztatás.

Előadó: Sztányi Tibor polgármester

14.) Egyebek.

Előadó: Sztányi Tibor polgármester

A képviselő-testület 5 igen szavazattal, ellenszavazat és tartózkodás nélkül – egyhangúan - az alábbi határozatot hozza:

**77/2019. (V. 2.) számú Kt. határozat**

Kaposfő Község Önkormányzat Képviselő-testülete a 2019. május 2. napján tartandó soros ülés napirendjét a fenti javaslat szerint elfogadja.

**A napirendi pontok tárgyalása:**

**1.) Törvényességi felhívás a településkép védelmi rendelet megalkotásának elmulasztása miatt.**

Polgármester:

A településkép védelmi rendelet megalkotásában felajánlotta segítségét Gyivicsán Zoltán aki korábban részt vett a folyamatban, kaptunk tőle egy szerződéstervezetet, amely szerint díjazása 60 e Ft. Olyan helyzetbe hozza az önkormányzatot, hogy a törvényességi felhívásnak megfelelően meg tudjuk alkotni a rendeletünket. Javaslom a szerződést elfogadásra, amikor elkészül akkor tudjuk tárgyalni a rendelettervezetet.

Aljegyző: Május 17 – i határidőt kapott a testület, határozatot kell hozni arról, hogy megtárgyaltuk a felhívást, az abban foglaltakkal egyetértünk és az intézkedés, hogy Gyivicsán Zoltánt megbízzuk a TKR elkészítésével.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**78/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete a Somogy Megyei Kormányhivatal SOB/03/640-1/2019. ügyiratszámú rendeletalkotási kötelezettség elmulasztása miatt tett törvényességi felhívását megtárgyalta az abban foglaltakkal egyetért. A képviselőtestület – a mulasztásban megnyilvánuló törvénysértés megszüntetése érdekében - a jkv melléklete szerinti tartalommal elfogadja a településkép védelmi rendelet elkészítésére vonatkozó megbízási szerződést. A képviselőtestület felkéri az aljegyzőt arra, hogy a jelen döntésről tájékoztassa a kormányhivatalt és az aláírt szerződést küldje meg az építész részére.

**2.) KEHOP ivóvízminőség – javító projekt konzorciumi megállapodás módosítása.**

Polgármester:

Pozitív elmozdulás volt a pályázat anno 95 % - os támogatással jelent meg. Akkor nyilatkoztam, hogy az önerő nem áll rendelkezésünkre. Tavaly ősszel volt Kaposfőn szakértő, akkor ráemeltek a költségekre nem is keveset, mivel a közbeszerzés után kiderült, hogy nem elég a tervezett költségvetés. Határozatot hozott a Kormány, átvállalták az önrészt így 100 % - os támogatottságú a projekt. Most a konzorciumi megállapodás módosításának aláírásáról van szó, kérem a megállapodás jóváhagyását.

Aljegyző: Van egy projektstátuszról szóló beszámoló abban írja a projektmenedzser, hogy a Kormány pozitívan bírálta el a költségek emelkedése miatti kérelmet. A támogatói okirat módosítására várunk, ami várhatóan májusban megtörténik.

Polgármester: Az elmúlt időszakban végig beszéltük az aljegyzővel az összes projektet. A projektmenedzsrekkel megismertettem, információt cseréltünk.

Alpolgármester: A bicikliút / járda járhatatlan lehet – e olyan megoldás, hogy amíg elkezdődik a projekt, addig a bicikliutas táblákat hatályon kívül helyezzék, leszedjék. Ha valaki az úton megy akkor a kihelyezett táblák meg fogják büntetni.

Polgármester: Az aljegyző úrral megnézzük, hogy mi az eljárás.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**79/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete elfogadja a jkv melléklete szerinti tartalommal a KEHOP Kaposfő település ivóvízminőség – javító programjára kötött konzorciumi együttműködési megállapodást a 2. számú módosítással egységes szerkezetbe foglalva. A képviselőtestület felhatalmazza a polgármestert a megállapodás aláírására és egyúttal felkéri a címzett részére megküldésre.

**3.) Szavazatszámláló bizottsági tagok megválasztása.**

Az aljegyző elmondja: A törvény szerint a HVI vezetője az előterjesztésre jogosult, én az előkészítésben vettem részt. A kaposfői 1 – es, 2 – es szszb korábban megválasztott tagok alapján indultam el és kérdeztem meg az érintetteket, vállalják – e a tagságot. Az egyeztetések eredményeképpen a leírt tagokat javasoljuk megválasztásra. Nem jelöltük meg a nevek mellett a bizottságok sorszámát, mivel a Ve. szerint települési szinten választja meg a tagokat a testület.

Alpolgármester: Van a javasolt tagok között olyan aki kevesebb, mint 5 éve él Kaposfőn. Köztiszteletben álló személyeknek kell lenniük, a következő alkalommal lehetne felhívást tenni ki az aki szeretne ilyen tagságot vállalni.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 4 igen szavazattal – 1 tartózkodás mellett - a következő határozatot hozza:

**80/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete a választási eljárásról szóló 2013. évi XXXVI. tv 24.§(1) bekezdésében biztosított jogkörében eljárva úgy dönt, hogy Kaposfő község területén működő szavazatszámláló bizottságok tagjainak és póttagjainak az alábbi – a Kaposfőn lakcímmel rendelkező, a központi névjegyzékben szereplő – választópolgárokat választja meg:

**Tagok:**

László Csabáné, Kaposfő, Kossuth L. u. 294.,

Csicskó - Katona Andrea, Kaposfő, Kossuth L. u. 85.,

Szalai Józsefné, Kaposfő, Ságvári utca 16.,

Pitz Jánosné, Kaposfő, Kossuth L. u. 247.,

Horváth Bernát Dénesné, Kaposfő, Kossuth L. u. 139.,

Bauman Renáta, Kaposfő, Dózsa Gy. u. 28.

**Póttagok:**

Farkasné Óliás Éva, Kaposfő, Ságvári u. 35.

Jüngling József, Kaposfő, Kossuth L. u. 137.,

Csermann - né Huber Erika, Kaposfő, Zrínyi M. u. 8.,

Kovácsné Bányai Jutka, Kaposfő, Ságvári u. 30.

Kósa Béláné, Kaposfő, Kossuth L. u. 199.,

Torma Józsefné, Kaposfő, Kossuth L. u. 286.,

Pék Andrea Katalin, Kaposfő, Kossuth L. u. 206.,

**4.) Belső ellenőrzési jelentés 2019.**

Polgármester:

Megismertük a jelentést, tudomásul vesszük, a hivatal készítse az intézkedési tervet és azt tárja a testület elé.

Lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**81/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete a 2019. évi költségvetési rendelet vizsgálata tárgyban készült belső ellenőrzési jelentést megismerte, az abban foglalt megállapításokat tudomásul vesz. A képviselőtestület egyúttal felkéri a közös önkormányzati hivatalt arra, hogy készítsen intézkedési tervet a megállapítások megszüntetésére.

**5.) Nyugdíjas klub támogatási kérelme.**

Aljegyző: A nyugdíjasklub vezetője azt mondta, hogy januárban beadta a kérelmét, szeretnék a támogatást mielőbb megkapni, mert május 15 – ig kell kifizetést teljesítenie.

Polgármester: Tánctanárt kell fizetniük.

Benedek László: Mennyire törvényes így a támogatás, arról volt szó, hogy a két klub beolvad egy egyesületbe.

Jegyző: Nem történt meg. Most 350 e Ft – ot kérnek. Ruhát is kell csináltatniuk a tánchoz.

Alpolgármester: A 2019 - es támogatásukat előlegezzük meg.

Aljegyző: Ehhez kapcsolódik a roma egyesület támogatáskérő lapja is. A civil rendelet szerint május 31 – ig van a támogatási kérelem benyújtási határidő, el kell számolniuk az előző évi támogatással, amit a képviselőtestület bizottsága ellenőriz, véleményt alkot és döntési javaslatot tesz a testületnek.

Polgármester: Legyen megállapodás az éves támogatásuk megelőlegezésére.

Benedek László: A költségvetésben mennyit tettünk félre a civilszervezeteknek ?

Polgármester: 2,5 milliót.

Varga Tibor: Tavaly is 350 e Ft volt ?

Polgármester: 200 e Ft körül volt.

Benedek László: Valamennyi busz költséget is elszámoltak, azzal is támogatjuk őket.

Polgármester, összegzés: Legyen 200 e Ft, az éves támogatásuk megelőlegezéséről készüljön megállapodás.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**82/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete a *Kaposfői Nyugdíjas Klub, (Kaposfő, Kossuth L. u. 163/a., képviselője: Polotár Jánosné klubvezető*) részére az alkalmazott megállapodás minta alapján 200.000.- Ft, azaz kettőszázezer forint összegű előleget biztosít a klub 2019. évi támogatásának terhére. A támogatás felhasználásának célja: A klub éves tevékenységének / céljainak megvalósítása.

**6.) A téli rezsicsökkentés támogatás felhasználása. (szerződéstervezetek, a felhasználás szabályai)**

Aljegyző: A BM részéről készült támogatói okirat, a támogatás felhasználási határideje 2019.12.15 – e. Az előkészületek megtörténtek, aki 2018. október 15 – éig igénybejelentéssel élt, (107 háztartás lett rögzítve) ők részesülhetnek 12.000 Ft – os támogatásban. 3 féle támogatás lesz tűzifa, gázpalack és fa - brikett. A testület feladata: A támogatás kiosztásának módját a helyi viszonyoknak megfelelően szabályozza / fogadja el. A szerződéseket / kiosztási módokat, hogy történjen a támogatás biztosítása. Készültek tervezetek, a közös hivatal részéről érkeztek jól használható iratminták, átvételi elismervények, ezekből kell összeállítani az alkalmazandó iratokat, hogy a MÁK elszámolásnak is megfeleljen és a lakosság mielőbb részesülhessen a támogatásból. A szerződéseket kell elkészíteni. A szociális szövetkezettől érkezett ajánlat a brikettre, Kiskorpádról a tűzifára, a gázpalackra pedig egy egyéni vállalkozótól láttam szerződéstervezetet. Érdemes elgondolkozni technikailag hogyan lenne célszerű, szállítási költség lesz. A szállítási költség nem számolható el a támogatásból. A szerződéseket konkrét formába nem tudjuk még tenni, azokat még közösen – a pénzügyesekkel - pontosítani kell.

Alpolgármester: A brikett szállítását a szövetkezet vállalja ? A többinél meg mindenki megoldja a szállítást.

Polgármester: Akár hétvégi átvétel is lehet. A tűzifára aki adott ajánlatot ő kiskorpádi és onnét fuvardíj lenne. Úgy szerepeljenek a szerződések, hogy az elszámolható legyen. A határozati javaslatom, hogy a hivatal készítse el a szerződéseket a gázpalack tekintetében Bugyi Norbert vállalkozóval, a kalodás tűzifa esetében Luki Attila vállalkozóval és a fa – brikett esetében a szociális szövetkezettel.

Aljegyző: Ennek megfelelően menjen ki a lakossági tájékoztató is ?

Polgármester: Igen.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**83/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete a téli rezsicsökkentés támogatással kapcsolatban úgy határoz, hogy felkéri a Jutai Közös Önkormányzati Hivatalt a szerződéstervezetek (tűzifa, PB gázpalack, fa – brikett) és a lakossági tájékoztató elkészítésére.

**7.) A Kaposfői Környezetvédelmi, Ifjúsági, Sport és Kulturális Egyesület kérelme.**

Alpolgármester: Meg van, hogy mikor érkeznek meg a támogatások hozzánk, nem akkor szeretnénk eszközöket vásárolni amikor vége van a bajnokságnak, hanem közben. Visszatérítendő támogatást szeretnénk kérni, az első felét júliusban, a második felét a következő év januárban szeretnénk visszafizetni. Így tudnánk akkor vásárolni, amikor akció van 20 – 30 % - al olcsóbban jutnánk eszközökhöz, ezért lenne jó.

Varga Tibor: Május 31 – el megkapnátok mindenképp az önkormányzati támogatást.

Alpolgármester: Nem hiszem, mert tavaly szeptemberben kaptuk meg. Elcsúsztak vele. Most is 2 hete adtam be a kérelmet, azóta húzódik egy testületi ülés, ezért nem szeretnénk erre alapozni.

Benedek László: Az öltőzővel kapcsolatban kérdeznék.

Alpolgármester: Ma kaptam meg az e – mailt, megerősítette a megye, hogy támogatják az elképzelésünket / kérelmünket, ennyire előre mentem az ügyben. Nem akartam, hogy 2 – 3 évig húzódjon, mint egy óvoda, vagy akármi, ennek 2019. december 31 – ig el kell készülnie.

Benedek László: Megbeszéltük, hogy ez itt nem vállalkozás, hanem önkormányzat, semmi le nincs írva, bemondásra adtunk 10 millió Ft – ot. Kötelezettségvállalást tettünk, támogatjuk a pályázatot. A labdarúgó szövetség részéről készült volna egy pár soros leírás legalább. Szeretném, ha az önkormányzat betartaná a törvényes rendet. Ez a véleményem.

Alpolgármester: A pályázat még nincs abban a fázisban, hogy erről dönthessünk. Ma 9.50 – kor jött a határozat. Én kérek elnézést, hogy egy pályázat végre normálisan elő van készítve. Nem az kell, hogy először ide jönnek az anyagok és utána kell kapkodni a döntéssel. Nem akartam úgy senkit sem megkeresni amíg a testület részéről nincs egy olyan válasz, hogy támogatja ezt a beruházást.

Varga Tibor: Tavaly mennyi volt a sportegyesület támogatása ?

Polgármester: 1, 5 millió.

Alpolgármester: 950 e Ft.

Varga Tibor: Abból nem lehet visszafizetni ezt a 900 e Ft - ot ? Most adunk 900 e Ft – ot, amikor megkapod a támogatást júniusban …

Benedek László: Mennyi a költségvetése az egyesületnek ?

Alpolgármester: Nagyon változó. Június végéig lenne rá nagyon szükség. Ez a szezon eddig 3 millió Ft, ebből működünk.

Varga Tibor: Ebbe benne van az önkormányzati támogatás, vagy csak a TAO ?

Alpolgármester: A 4 millióba már az önkormányzat is benne van.

Matesz Péter: Meg van határozva, hogy mennyi TAO – t kérhetsz.

Alpolgármester: Max 5 millió TAO - t tudunk egy évre, de ez csak vágy.

Polgármester, összegezve: Megállapodással 900 e Ft a 2019. évi támogatás előlegeként. A megállapodás alapján utalható az összeg.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**84/2019.(V.2.) számú Kt. h a t á r o z a t**

Kaposfő Község Önkormányzat Képviselőtestülete a *Kaposfői Környezetvédelmi Ifjúsági Sport és Kulturális Egyesület (KISKE), képviselője: Kardos László elnök, adószám: 18033287-1-14)* részére az alkalmazott megállapodás minta alapján 950.000.- Ft, azaz kilencszázötvenezer forint összegű előleget biztosít az egyesület 2019. évi támogatásának terhére. A támogatás felhasználásának célja: Az egyesület 2019. április 20 – án kelt kérelmében foglaltak szerint.

**8.) Közfoglalkoztatási programokhoz kapcsolódó gépbeszerzés ajánlatok.**

Polgármester: Futottunk egy kört az önjáró fűnyíró beszerzésével kapcsolatban, van négy önjáró régi fűnyírónk, mindegyiknek van valami hibája, ezeket megpróbáljuk értékesíteni. Vennénk egy olyat ami nagy területek kezelésére alkalmas. Kérem a véleményeket.

Alpolgármester: Próbáljuk meg a régieket eladni, ne újítgassuk őket. Szerintem el tudjuk adni 300 – 400 e Ft – ért még annyival kipótoljuk és van egy új.

Angyalné Gömbös Katalin: Ezek a gépek a közmunkaprogram idejében lettek véve ?

Polgármester: Nem, nincs köze a start programhoz.

Angyalné Gömbös Katalin: Van annyi pénze az önkormányzatnak, hogy a községgazdálkodásra beszerezhető 1,5 millió Ft – ig.

Polgármester: 945 e lenne bruttóban a Husquarna. Elől van három dob rajta, egyszerű a tisztítása.

Varga Tibor: Ki fogja ezt a gépet használni ? Mindig ez a probléma.

Polgármester: Két embert menesztettem, 2 embert látok alkalmasnak rá a jelenlegi állományból. Az új gépet beszerezzük és a képviselőtestület megbíz, hogy Varga Tibor képviselőtársammal a 4 régi gép értékesítését szervezzük meg és bonyolítsuk le nyilvános árverés keretében.

Angyalné Gömbös Katalin: Miből szeretnétek megvenni, átcsoportosítás HIPÁ - ból ?

Polgármester: HIPA – ából a határozatot kiegészítve, a HIPA adja a fedezetét.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**85/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete felkéri a polgármestert arra, hogy az önkormányzat tulajdonában lévő elhasználódott kisgépek (összesen 4 db) értékesítésre meghirdetéséről készítsen lakossági tájékoztatót 2 héten belül. A gépek 150 – 200 e Ft közötti áron kerüljenek meghirdetésre. A képviselőtestület felkéri a polgármestert arra, hogy az értékesítés eredményéről a következő testületi ülésen adjon tájékoztatást.

A képviselőtestület 5 igen szavazattal a következő határozatot hozza:

**86/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a fűnyíró kistraktorokra vonatkozó árajánlatokat megismerte és a következőképpen határozott:

A képviselőtestület a településüzemeltetési feladatok (zöldterületkezelés) ellátására 745.000 Ft + áfa összegért a Focivilág Pécs Kft – től (7622 Pécs, Bajcsy Zs. u. 9. mfsz. 21 – 22) megvásárolja a Husquvarna R 214 TC Rider fűnyírótraktort. A képviselőtestület a gépbeszerzés lebonyolítására felhatalmazza az alpolgármestert.

A képviselőtestület rögzíti továbbá, hogy a vételárat a helyi iparűzési adó bevétel terhére biztosítja az önkormányzat. A képviselőtestület felkéri a polgármestert és a Jutai Közös Önkormányzati Hivatal gazdálkodási ügyintézőjét, hogy az utalványozásnál ennek megfelelően járjanak el.

**9.) Elektromos gépkocsi beszerzés ajánlatok ismertetése.**

Polgármester: Május 5 – én lejár az 1,5 millió Ft elnyert támogatási összeg felhasználási határideje. A kérdés, veszünk egy ilyen autót, vagy azt mondjuk, hogy elveszítjük a támogatási összeget. Vélemény ?

Varga Tibor: Azt javaslom, mint az előzőekben, hogy amíg a falu nincsen rendben pl. fűnyírás stb. addig ezt az elektromos autót hagyjuk.

Polgármester: Szavazásra felteszem: Álljunk el az elektromos autó beszerzésétől ?

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 4 igen szavazattal – 1 tartózkodás mellett - a következő határozatot hozza:

**87/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete az elektromos gépjárműbeszerzés tárgyában a következőképpen határoz:

Az önkormányzat a 2018/N-22 (Innovációs és Technológiai Minisztérium) támogatói okirat számon elnyert támogatást nem tudja / nem kívánja igénybe venni, jelenleg elektromos gépjárművet nem szerez be. A képviselőtestület felkéri a polgármestert arra, hogy a támogató szervet tájékoztassa a döntésről.

**10.) A kultúrháznál lévő veszélyes fák kivágására érkezett ajánlat ismertetése.**

Polgármester: A kultúrház udvarán lévő veszélyes fák kivágására kaptunk ajánlatot. A szomszédok részéről panaszok érkeztek.

Varga Tibor: Kérdezzük meg a Bozsoki Jánost. Ha nem vállalja, akkor visszatérünk rá.

Polgármester összegez: Ezt az ajánlatot a testület nem fogadja el és felkér, hogy a Bozsoki János egyéni vállalkozót keressem meg a fák kivágására árajánlat tételre.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**88/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a polgármestert felkéri árajánlat beszerzésére Bozsoki János egyéni vállalkozótól a kultúrház udvarán lévő veszélyes fák kivágására.

**11.) A sportpálya mellett kivágott fákra érkezett ajánlat ismertetése.**

Polgármester: A sportpályánál kivágott fákról döntöttünk, hogy ki veszi meg, hitegetett - hatogatott a vállalkozó, visszalépett a kadarkúti gatteros. Mentek a kifogások: Az ajánlat a telephelyén értendő 14 e Ft – ban ő úgy gondolta, nem vette fel több alkalommal a telefont. A Varga Tibor képviselőtársam segített abban, hogy beszélt a Luki Attilával aki ajánlata szerint 13 e Ft – ért veszi meg.

Varga Tibor: 6 kocsi fa lett.

Polgármester: Egy kocsin 10 m3 fa lehet 55 – 60 m3 rönkfa lehet összesen, a Luki Attila ajánlata majdnem annyi bevételt jelent, mint a kivágásnak a díja. Ez a bevétel keletkezik a faértékesítésből, ezt a tájékoztatást a képviselőtestület tudomásul veszi. Hozzunk határozatot arról, hogy a Luki Attila részére értékesíti 13 e Ft / m3 áron az önkormányzat a sportpálya mellett kivágott fa rönkjét. Az előző értékesítésről hozott márciusi döntést visszavonjuk, mivel többszöri felszólításra sem tudtunk megegyezni, azaz visszalépett a vevő.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**89/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a sportpályánál kivágott rönkfát 13.000 Ft / m3 áron értékesíti Luki Attila vállalkozó részére. A képviselőtestület ennek megfelelően módosítja a 2019. márciusban hozott döntését.

**12.) Kaposfői Szociális Szövetkezet tartozása az önkormányzat felé.**

Polgármester: Határidőben nem sikerült kiegyenlíteni a tartozását a szövetkezetnek, a mai nap is folyamatban van egy visszlízing bírálat kettő tehermentes eszközre, egy traktorra és az aprítógépre. Az ügy ma - holnap rendeződhet, ebből tudnánk fizetni. Többször mondtam, tárgyalásom van több kamion 240 q brikett leszállítására folyamatos termelés mellett. Hétfőn jön az OFA pénzügyi munkatársa helyszíni ellenőrzésre, a kifizetési kérelmeink összege 7,4 millió Ft, azt az ígéretet kaptuk a központi OFA munkatárstól, amennyiben a pécsi munkatárs leigazolást ad, akkor 15 napon belül utalásra teszik a támogatást.

A kollégák csináltak egy összeállítást, hogy az elmúlt időszakban a szövetkezet mennyi munkát végzett ami nem került leszámlázásra az önkormányzatnak, ezt is rendelkezésetekre fogom bocsátani, illetve a szövetkezetnek van három – az önkormányzatnak benyújtott számlája ami nem lett kifizetve, vissza lett tartva, de ezeket nem akartam most előhozni, abban reménykedtem, hogy teljes egészében ki tudjuk fizetni határidőre a tartozást.

Varga Tibor: Nyilván, akkor az önkormányzat is kifizette volna a szövetkezet követléseit.

Polgármester: A tartozásunk kifizetése után jönne a következő lépés, így lesz fair.

Varga Tibor: A lízing fedi a teljes tartozást ? Mekkora az esély a holnapi elbírálásra ?

Polgármester: A lízing 10 millió Ft – ot jelent. Nem mondok 100 % - ot, szerintem 90 %.

Alpolgármester: Mit is takar ez a lízinges dolog ?

Polgármester: Azt jelentené, hogy a gépeket kvázi értékesítjük, de ott marad a birtokunkban, de visszalízingeljük, mintha egy használt gépet vennénk hitelből, bármikor elő lehet törleszteni egy három éves futamidőben.

Alpolgármester: Lényegében egy hitel, aminek a gép a fedezete.

Matesz Péter: Melyik lízing cégről van szó ?

Polgármester: Meg nem mondom a nevét, megkapták a törzskönyv / forgalmi fénymásolatot.

Ami jön OFA támogatás abból visszatörlesztem. Amíg nem rendeződik le a tartozásrendezés, addig nem mertem aláírni a brikettértékesítésre a szerződéseket. Akkor tudok brikettálni, ha kifizettem a gépet.

Jegyző: A köztartozásmentesség is rendben lesz ?

Polgármester: A köztartozást is ki akarom fizetni lízingből.

Varga Tibor: Milyen garanciát tudsz mondani ?

Polgármester: Már egy hete zajlik a lízingbírálat. A támogatás megelőlegező hitel is el van indítva.

Varga Tibor: A szövetkezetnek az épületre sincs érvényes szerződése.

Polgármester: Azt el kell dönteni a testületnek, hogy ezt a telephelyet el kívánja - e adni a szövetkezetnek, vagy lejárt haszonkölcsön szerződés után meghatározza, hogy a havi bérleti díj mekkora összegű. Ebben az esetben kezdeményezem az OFÁ - nál a szerződésmódosítást, amely szerint nem ingatlant vásárolunk, hanem azt béreljük a visszalévő időszakban. Ha el akarja az önkormányzat adni, akkor a haszonkölcsön szerződést meg kell kötni azzal a feltétellel (csak így lehet értékesíteni) ahhoz viszont elidegenítési kérelmet kell benyújtani a kormányhivatalhoz és a Belügyminisztériumhoz. Meg kell jelölni a célt, hogy az önkormányzat mire kívánja az így befolyt pénzt fordítani, ezen buktunk el az ősszel.

Jegyző: De eddig sem fizettettek bérleti díjat és nem látom a garanciát arra, hogy fizettek ezután.

Polgármester: 500 e Ft körüli összeg érkezik 20 – án

Varga Tibor: A faluban ez egy fontos kérdés, muszáj ezen a helyzeten változtatni.

Polgármester: Egyetértek, én is a megoldáson dolgozok, ezzel kelek - ezzel fekszek.

Aljegyző: Az nem probléma, hogy április 15 – el lejárt a szerződés ? Nem kell a folyamatosság ?

Matesz Péter: A lízing cég papírját lássuk, küldd át a képviselőknek. Szerintem hagyjuk a brikettáló gépet a helyén, mert amilyen emberek vannak itt 100 e Ft –os kár keletkezne ha elvinnénk. Ha megy a lízinges folyamat, akkor heteken belül pénz lesz.

Benedek László: Már nem merünk végig menni a falun olyan beszólásokat kapunk. Patthelyzetben vagyunk.

Polgármester: Akkor térjünk vissza az önkormányzat által fizetendő számlákra, ha rendeződik a szociális szövetkezet tartozása. Holnap szeretnék mindenki tájékoztatni a tudnivalókról. Ha a lízing meg van, akkor tudjuk a köztartozásmentességet biztosítani, utána OFA támogatás és a szociális szövetkezet rendezni tudja tartozását.

Varga Tibor: 300 e Ft körüli összeg kb. amit az önkormányzat nem fizetett ki a szövetkezetnek,. (hótolás, tűzifa fűrészelés, pakolás..)

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 4 igen szavazattal – a polgármester nem vesz részt a szavazásban - a következő határozatot hozza:

**90/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a Kaposfői Szociális Szövetkezet tartozás az önkormányzat felé napirendben a jegyző előterjesztését megtárgyalta és a következőképpen határoz:

1. A képviselőtestület a tartozás megfizetésének határidejét – többszöri határidő hosszabbítás után – 2019. május 31. napjában határozza meg.

2. Amennyiben az 1. pont szerinti határidő eredménytelenül telik el, akkor a képviselőtestület a jegyző előterjesztésében megfogalmazott határozati javaslat C változatáról hoz döntést.

3. A képviselőtestület a tartozás összegének rendezéséig szerződés megkötésére kéri fel a szövetkezetet, amely szerint 2019. május 3. napjától a szövetkezet tevékenységébe tartozó értékesítések bevétele az önkormányzatot illeti meg.

**13.) A projektekkel kapcsolatos tájékoztatás.**

Polgármester: Átbeszéltük a pályázatokkal kapcsolatos teendőket abban maradtunk az elérhetőségek megosztása után, hogy minden dokumentum megy copyban az aljegyző úrnak. Kértük, hogy mindenki havonta legalább egy alkalommal projektjelentést / tájékoztatást adjon hogyan állunk. Ezen túlmenően kértünk indikatív ajánlatokat, a valós piaci körülmények között a támogatások elegendők - e a kivitelezéshez. Ha valakinek van a látókörében olyan kivitelező, akit árazatlan költségvetés és kiviteli tervek alapján ajánlat kérésére meg tudunk szólítani, akkor szívesen vesszük a képviselőtestület segítségét. Tőletek is várom a cégek elérhetőségét.

Varga Tibor: Milyen projektekről van most szó ?

Polgármester: Óvoda, bicikli út és a sportcsarnok energetika.

Aljegyző: Döntést kell hozni a kerékpárutas közbeszerzési tanácsadásra érkezett 3 ajánlatról, arról kiküldtük a képviselőknek a bontási jegyzőkönyvet.

Polgármester: A Bujdosó Ügyvédi Irodát bízzuk meg azzal a feltétellel, ha a MÁK a kiviteli terveken módosításokat hajtatna végre velünk, mert valami nem tetszik, addig nem írjuk alá a megbízási szerződést.

Aljegyző: Költségnövekedési kérelmet kell beadni az irányító hatóság felé, ami elbírálás alá tartozik.

Matesz Péter: Mikor fúrják az ivóvízkutat ?

Benedek László: Szép a kapcsolattartás, de lenyilatkoztatok olyat, hogy áprilisban neki állunk a munkának, meg lesz az első kapavágás.

Polgármester: Április 15 - ével kapta meg a területet a kiválasztott kivitelező, nem a kapavágással kezdi, hanem a kiviteli tervek elkészítésével. Pontosan meg lesz jelölve hol lesz olyan ingatlan, amit meg kell venni. Szememre vetették a faluban, hogy miért nem tárgyaltam a területekről. A projektmenedzser azt mondta meg ne próbáljam, állami beruházásról van szó. Akkor lehet a megvásárlásról beszélni, ha meg van a pontos helye és az állami kisajátítási eljárás le lesz folytatva.

Benedek László: 2 – 3 év alatt miért nem jutottunk előrébb. Ha ilyen lassan mennek a dolgok, akkor nem kell az egész falut felbolydítani, ez lesz - az lesz - amaz lesz. Az óvoda projektet már az is unja aki meg se születetett. Mit mondtál a tavalyi tanévzáró ünnepségen ?

Polgármester: Hogy nyáron el fog készülni a sportcsarnokfelújítás.

Varga Tibor: Azóta nem is jött a polgármester se tanévnyitóra, se tanévzáróra.

Benedek László: Valamit kellene csinálni.

Alpolgármester: Most nyáron elkészül a sportcsarnok ?

Polgármester: Meg lehetne csinálni egy hónap alatt. 2019. dec 31 – ig el kéne készüljön.

Benedek László: Facebookra ki van írva, hogy áprilisban elkészül.

Polgármester: Áprilisban átveszi a területet a vállalkozó.

Aljegyző: Ha néztétek a projektösszesítőt, akkor láttátok, hogy a kivitelezői szerződés még nincs hatályban, így még nem indult el a kivitelezési határidő.

Varga Tibor: Csak Kaposfőn mennek ilyen nehezen a pályázatok ?

Aljegyző: A projektmenedzsment Budapesten van.

Benedek László: Reggel - este fel lehet hívni, meg kell csinálni minden nap, unják meg.

Aljegyző: A többi projektnél a kivitelező megtalálása lenne a lényeg, ki az aki vállalni tudná.

Alpolgármester: Egy m2 építése 300 e Ft – ba kerül.

Benedek László: El kéne gondolkodni a születésszámon, hányam vagyunk egy csoportban és nem kell nekünk három csoportos új óvoda.

Aljegyző: Lényeges dolgot mondtál, a költségvetési szerkezetet nem látom még, a belső ellenőrzési jelentés szerint - nem tudom miből adódik - a 2019. évi működési költségvetés 18 millió Ft hiányt mutat, szerencsés a helyzet, mert a 2018 – as pénzmaradványból ki lehet kompenzálni, de a költségvetésben van egy nagy mínusz. Az óvodánál lehet egy kényszerpálya, hogy háromcsoportos óvoda van vállalva a pályázatban.

Varga Tibor: Plusz egy bölcsődei csoport.

Aljegyző: Fenntartói döntést lehet hozni, lehet átszervezni az intézményt, ennek a döntésnek közeleg a határideje.

Benedek László: A kultúrháznál bevállaltunk mindenféle hülyeséget, hogy nagy pénzt kapjunk, utána szívjuk a fogunkat, hogy ennyit kell alkalmazni, nyitva tartás stb. Akkor kell meggondolni amikor ezeket a döntéseket felvállaljuk.

Alpolgármester: Szerintem az egy jó döntés volt, jól működő kultúrházunk van.

Varga Tibor: Kettő csoportnyi gyerek van az óvodában most.

Polgármester: Ezt beszéltük, hogy visszatérünk rá félévkor.

Benedek László: Egy vezető óvónőt is úgy megválasztottunk 10 perc alatt, hogy senki bele nem kérdezett a pályázatába. Az óvónő egy árva szóval nem mondta, hogy mennyi gyerek fog elmenni. Nem írták meg a fenntartónak hogy elvittek 10 gyermeket.

Polgármester: Kérjünk tájékoztatást, a beiratkozások megtörténtek, aktuális helyzet.

Aljegyző: Ettől még kérdés, hogy az óvodapályázat merre tartson ?

Varg Tibor: Tervezői költségvetés, 150 millió amit kaptunk rá, 500 m2, szerintem 70 millióval lesz több.

Polgármester: 2015 – ben az akkori mérnöki normatívával lett beköltségelve.

Benedek László: Ha több az óvónő, de azt mondja, hogy jobb lesz a munka, akkor meg fogom szavazni a hiányt is.

Polgármester: Május 15 – éig ezeknek az adatoknak a birtokában kell lennünk utána hiába akarunk, később már nem tudunk dönteni.

Aljegyző: Milyen szempontok szerinti beszámolót kér a testület ?

Polgármester: Gyermeklétszám …

Varga Tibor: Mi az óvodavezető szerint az óvoda jövője ? Az óvoda működése, hány csoport lesz, hogy látja ?

Alpolgármester: Szerintem lehetne a létszámot javítani, sok óvoda tesz ezért, nyílt nap stb.

Benedek László: Elmentek az óvónők, hány óvónővel üzemel 4 – el ? Mindig óvónőnek kell lenne a gyerekekkel, altatás / fektetés nem lehet, hogy csak a dadus vigyáz rájuk. Ha három csoportot akarunk akkor miért nem hirdettük már meg az álláshelyeket ?

Alpolgármester: Az kizárt, hogy az óvodaépítés idén elkezdődjön. Vissza van a közbeszerzés is.

Varga Tibor: Ha 70 millióval több lesz, akkor nem is fog elkezdődni. Nem is a költségvetés a gond, hanem a 3 csoportnyi gyerek helyett csak kettő csoportnyi gyerek van.

Aljegyző: Megbízási szerződés ment ki a Kulcsár Péter projektmenedzser esetében, de a Polgármester Úr tájékoztatása szerint korábban a testület már döntött amikor a műszaki ellenőrt is kiválasztotta, ezért kérem ezt a szerződést tekintsétek tájékoztatásnak.

Polgármester: Rendelkezésre bocsátjuk az adatokat és a képviselőktől beérkező elérhetőségeken megkeresnénk az ajánlott vállalkozókat.

Összegezve: Határozat készüljön a képviselők segítségének igényléséről, a kerékpárút feltételes, akkor lép életbe a közbeszerzési megbízási szerződés, ha a kincstár a terveket jóváhagyta.

Más lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**91/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a Közlekedésbiztonság javítása Kaposfő községben című, TOP-3.1.1-15-S01-2016-00013 azonosítószámú projekt keretein belül a felelős akkreditált közbeszerzési szaktanácsadói szolgáltatás elvégzésére beérkezett ajánlatokat értékelve a következőképpen határozott:

1. A beszerzési eljárás eredményes volt. A benyújtott ajánlatok száma 3 darab.

2. A képviselőtestület nyertes ajánlattevőnek a Bujdosó és Bakó Közbeszerzési és Tanácsadó Kft – ét (7090 Tamási, Vas Gereben u. 1.) hirdeti ki és ennek megfelelően a közbeszerzési szaktanácsadói feladatok ellátásával megbízza.

3. A képviselőtestület rögzíti, hogy az önkormányzat a Magyar Államkincstár válaszát várja az engedélyes és a kiviteli tervek módosításának jóváhagyása tárgyban, ezért a nyertes ajánlattevővel a megbízási szerződést a MÁK válasz megérkezését követően kívánja megkötni.

4. A képviselőtestület felkéri a projektmenedzsert, hogy az ajánlattevőket értesítse a döntésről.

A képviselőtestület 5 igen szavazattal a következő határozatot hozza:

**92/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a tájékoztatás kérése az önkormányzat folyamatban lévő pályázatairól napirendben a következőképpen határoz:

1. A képviselőtestület felkéri Boros Gábor projektmenedzsert arra, hogy a „Közlekedésbiztonság javítása Kaposfő Községben” című, TOP-3.1.1-15-SO1-2016-00013 azonosítószámú projektről soron kívül készítsen írásbeli aktuális összefoglalót / helyzetelemzést. A projektek összefüggése miatt egyeztessen a KEHOP-2.1.3-15-2017-00053 azonosítószámú, a Kaposfő település ivóvízminőség-javító program című projektet menedzselő Nemzeti Fejlesztési Programirodával ([vadasz.daniel@nfp.hu](mailto:vadasz.daniel@nfp.hu)) és az egyeztetés eredményéről tájékoztassa a képviselőtestületet.

2. A képviselőtestület felkéri Kulcsár Péter projektmenedzsert arra, hogy a sportcsarnok energetikai korszerűsítése és az óvoda / bölcsődeépítés pályázatokról soron kívül készítsen írásbeli aktuális összefoglalót / helyzetelemzést.

3. A képviselőtestület felkéri a polgármestert arra, hogy a projektek árazatlan költségvetését ismertesse a képviselőkkel a piackutatás előkészítése érdekében.

A képviselőtestület felkéri a polgármestert arra, hogy a projektmenedzsereket tájékoztassa a döntésről.

A képviselőtestület 5 igen szavazattal a következő határozatot hozza:

**93/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete az óvoda aktuális helyzetéről (gyermeklétszám, dolgozói létszám, problémák) és a jövőbeli elképzelésekről (tervezett gyermeklétszám / iskolába kerülő gyermekek / beiratkozások, javaslatok, bölcsődés korú gyermekek, leendő óvodások Kaposfőn) átfogó értékelés / beszámoló készítésére kéri fel az intézményvezetőt 2019. május 15- i határidővel.

**14.) Egyebek.**

Polgármester: Kaposfő a nagybajomi térség foglalkoztatási paktum tagja, így 1 fő foglalkoztatására adódott lehetőség. A kultúrházba második személyt tudnánk felvenni ezen program keretében, az adatokat küldjük bajomba, a lényeg 6 hónap bér és járulék támogatás utána három hónapig továbbfoglalkoztatás, utófinanszírozásos. A Kati néninek ajánlották a hölgyet, aki jelentkezett.

Lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**94/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a polgármester javaslatát elfogadja, amely szerint a munkaügyi központ támogatásával (6 hónap támogatott foglalkoztatás + 3 hónap támogatás nélküli továbbfoglalkoztatás rendszerben) 2019. május 15. napjától határozott idejű szerződéssel kerüljön felvételre kulturális kisegítő munkakörbe a jelentkező személy.

Alpolgármester: Azt mondtad, hogy a nagybajomi paktumban 1, vagy 2 főt lehet foglalkoztatni.

Polgármester: Igen, tegyetek javaslatot személyre, álláskeresőnek kell lennie, megnézetjük, hogy bevonható – e, térjünk erre vissza, a lényeg most, hogy a hölgy minél előbb munkába álljon.

Aljegyző: A katasztrófavédelmi szerződés éves 94 e Ft támogatásért vállalja az iratok rendezését, segítő szolgáltatást nyújt a polgári védelmi feladatok / kötelezettségek teljesítéséhez, nem tudom volt - e az előző években ennek gyakorlata.

Alpolgármester: Ilyenről nem szavaztunk az biztos.

Lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**95/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete felhatalmazza a polgármestert arra, hogy a Somogy Megyei Katasztrófavédelmi Igazgatósággal aláírja a polgári védelmi feladatok ellátásának elősegítése tárgyban éves 94.020 Ft – os támogatási összeggel az előterjesztett szerződést.

Varga Tibor: A táncosokkal mi a helyzet ?

Polgármester: Újra kell tárgyalni, hajlandók bizonyos összeget fizetni, a tanév végétől kellene módosítani. A szociális rendeletünket áttekintve nem csak az általános iskolában kaphatnak támogatást, hanem a művészeti oktatásban lévők támogatását is átvállalhatja az önkormányzat.

A polgármester folytatja: Hetek óta rendben van a víz, azonban amíg az ántsz ezt nem mondja ki, addig hozzák a vizet.

Matesz Péter: A rinyamenti programmal kapcsolatban azt hallottam, hogy kész programok vannak beadva. Nekem olyan mondta aki beadta.

Polgármester: Annyiban van beadva, hogy tehetségkutatás lesz a fővonal és erre épül fel a többi. Emiatt fújnak ránk, hogy egyedül mi visszük úgy végig, ahogy a nagykönyvben meg van írva, megtervezzük a programokat, azt mondják: mit vacakolunk vele ? !

Matesz Péter: Falunap nem lesz ebben a programban ? Ha így lesz, akkor én a mai nappal beadom a lemondásomat.

Polgármester: Nem falunap lesz, elvileg.

Varga Tibor: Kifizettük a napelem számlát ?

Polgármester: Igen.

Aljegyző: A táncoktatásra vissza kell térni.

Polgármester: Az alpolgármesterrel elmegyünk a művelődési házba egyeztetni.

Aljegyző: A polgárőr tábla áthelyezés ? !

Hozzászólások: Át kell helyezni.

Aljegyző: Ma érkezett megkeresés az általános iskolából. Kirándulások támogatása a határon túli magyar területekre.

Hozzászólások: Támogassuk.

Lényeges kérdés, vélemény, észrevétel nem hangzik el, ezért a polgármester szavazást rendel el. A képviselőtestület 5 igen szavazattal a következő határozatot hozza:

**96/2019.(V.02.) számú Kt. h a t á r o z a t**

Kaposfő Község Önkormányzat Képviselőtestülete a Szennai Fekete László Általános Iskola kérelmét – amely szerint a 7. osztályos tanulók a határtalanul pályázat keretében erdélyi kiránduláson vehetnek részt, a zömében hátrányos helyzetű tanulók családjainak azonban nehézséget okoz az önrész megfizetése - megtárgyalta és a következőképpen határozott:

Az iskola 7. osztályos tanulóinak kirándulásához szükséges önrészt – a felsorolt 5 gyermekre tekintettel összesen 50.000 Ft ot - az önkormányzat támogatásként biztosítja. Az önkormányzat a támogatást közvetlenül az általános iskola részére utalja át. A képviselőtestület felkéri a polgármestert arra, hogy az iskolát értesítse a döntésről.

A polgármester megköszöni a részvételt, a képviselőtestület az ülését 20.15 órakor bezárta.

Kmf.

Sztányi Tibor dr. Kontra Krisztián

polgármester aljegyző

(Az ülésről hangfelvétel készült.)